als_Latn dik_Latn sag_Latn
Të dielën nga ora 14:30 në stadiumin e qytetit në Tetovë do të zhvillohet derbi i madh i futbollit vendor, kur në kuadër të xhiros së 11-të të Ligës së Parë Shkëndija pret rivalin e madh për titullin e kampionit, Vardarin.
Takimi ka vlerë të madhe për kreun e tabelës, me Vardarin që hyn si lider, por me fitore eventuale Shkëndija do të kapte pozitën e parë. Për këtë arsye përballja zgjon interes të madh, ndërsa nga Federata e futbollit të Maqedonisë kanë caktuar që drejtësinë në këtë takim ta ndajë arbitri me shenjën e FIFA-s, Aleksandar Stavrev.
Duke ditur vlerën e takimit për këtë ndeshje janë deleguar pesë arbitra, kështu që përveç kryesorit, anësorëve dhe të katërit, për drejtësinë do të kujdesen edhe dy arbitra shtesë që qëndrojnë pranë portave. Nga tabori i Shkëndijës paralajmërojnë lojë për fitore, ndërsa presin mbështetje të fuqishme nga tribunat.
Samir Sinani /SHENJA/
als_Latn als_Latn als_Latn luo_Latn